13/09/2013 | Administración LocalMunicipal
Camariñas
Anuncio de convocatoria e bases que rexerán o procedemento de selección para a contratación laboral temporal, mediante concurso, dun/dunha animador/a culturalAnuncio de convocatoria e bases que rexerán o procedemento de selección para a contratación laboral temporal, mediante concurso, dun/dunha animador/a cultural

ANUNCIO Convocatoria e bases que rexerán o procedemento de selección para a contratación laboral temporal, mediante concurso, dun/ dunha animador/a cultural En virtude de Decreto da Alcaldía de data 4 de setembro de 2013 acordouse aprobar as bases e convocar o correspondente procedemento de selección para a contratación laboral temporal dun/ dunha animador/a cultural BASES PARA A CONTRATACIÓN LABORAL TEMPORAL, MEDIANTE CONCURSO, DUN/ DUNHA ANIMADOR/A CULTURAL PRIMEIRA.–OBXECTO DA CONVOCATORIA. É obxecto da presente convocatoria a regulación da contratación dun/dunha animador/a cultural que se encargará xunto co técnico de cultura do desenvolvemento dos programas de cultura do Concello e colaborará nos programas culturais da Deputación, así mesmo realizará programas de apoio nas aulas de informática municipal e aqueles outros que se deriven do seu posto de traballo e de conformidade coas condicións establecidas na Convocatoria de programas de apoio á cultura e ao deporte da Deputación Provincial, publicada no BOP nº 239, do 17 de decembro de 2012. SEGUNDA.–MODALIDADE CONTRACTUAL, DURACIÓN E RETRIBUCIÓNS. A modalidade de contrato é a regulada polo art.15.1 a) do Real decreto lexislativo 1/995, do 24 de marzo, polo que se aproba o texto refundido do Estatuto dos Traballadores, é dicir contrato de traballo de duración de determinada (obra ou servizo determinado) e a tempo parcial. A duración do contrato será o tempo preciso para o desenvolvemento e execución das actuacións que se recollen na base primeira, en todo caso a contratación non irá máis alá do 31 de decembro de 2013. O horario de traballo será fixado de acordo coas necesidades do servizo en virtude de Decreto da Alcaldía e sempre tendo en conta que deben de desenvolverse e executarse as actuacións ás que se refire a base primeira. Fíxase unha retribución bruta mensual de 753,88 € (no que se inclúe o salario base e parte proporcional de paga extra). TERCEIRA.–CONDICIÓNS DOS ASPIRANTES. Para poder participar na selección, os aspirantes deberán reunir os seguintes requisitos: A) Ser cidadán español, sen prexuízo do establecido no art.57.4 da Lei 7/2007, do 12 de abril, do Estatuto Básico do Empregado Público en canto resulte de aplicación e nos termos establecidos. B) Ter cumpridos 16 anos de idade e non exceder no seu caso da idade máxima de xubilación forzosa. Estar en posesión do titulo de técnico en animación sociocultural ou diplomado en educación social ou estar en condición de obtelo na data na que remate o prazo de presentación de instancias. No seu defecto tamén se admitirá a titulación en maxisterio ou calquera outra titulación universitaria. Non padecer enfermidade ou eiva física que impida o desenvolvemento das funcións o tarefas correspondentes á praza á que se opte. Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro estado, non atoparse inhabilitado ou en situación equivalente e non ter sido sometido a sanción disciplinaria ou equivalente que impida, no eu estado, nos mesmos termos o acceso ao emprego público. Non estar incurso en causa de incapacidade ou incompatibilidade sinaladas na lexislación vixente. Os anteriores requisitos deberanse posuír con referencia ó derradeiro día do prazo de presentación de solicitudes e gozar dos mesmos durante o proceso selectivo. Será nulo a contratación dos que estean incursos en causas de incapacidade específica conforme á normativa vixente. CUARTA.–PRESENTACIÓN DE SOLICITUDES.1.–As solicitudes presentaranse no modelo que se achega como anexo ás presentes bases, dirixidas ó señor alcalde- presidente, presentaranse no Rexistro Xeral en horas de oficina, durante o prazo de 10 días naturais, contados a partir do seguinte ao da publicación do anuncio no Boletín Oficial da Provincia. As instancias tamén se poderán presentar na forma que determina o artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, e neste caso os concursantes deberán comunicalo mediante telegrama ou telefax durante o mesmo prazo que o de presentación de instancias.2.–Á instancia unirase: a) Fotocopia compulsada do Concello do Documento Nacional de Identidade. b) Fotocopia compulsada da titulación esixida para participar na convocatoria. c) Relación dos méritos que alega. d) Fotocopia compulsada pola de tódolos documentos xustificativos dos méritos que se aleguen, pois non se tomarán en conta nin serán avaliados aqueles que non queden debidamente acreditados, en tódolos seus extremos no momento de presentación da instancia.3.–Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza. QUINTA.–ADMISIÓN DE ASPIRANTES. Rematado o prazo de presentación de instancias, a Alcaldía ditará resolución dentro dos cinco días hábiles seguintes, declarando aprobada a lista de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de anuncios do Concello. Nesta resolución indicarase no seu caso a causa de exclusión, concedendo un prazo de tres días hábiles para reclamacións ou emendas de defectos. No caso de que as solicitudes non deran lugar a subsanación na resolución do alcalde aprobarase xa a lista definitiva de aspirantes admitidos. SEXTA.–TRIBUNAL CUALIFICADOR.1.–Estará formado polos seguintes membros: Presidente: D. Emilio José González Ramos. Suplente do presidente: Dna. M.ª Loreto López Fernández. Vogais: Dna. Ana Martínez Díaz. D. Francisco José Puga Bestilleiro. Vogal suplente: Dna. Patricia Chas Filgueiras. Secretario: D. Victorino Nión Carril. Secretario suplente: Dna. M.ª Dolores Rey Bértola. Así mesmo poderá formar parte deste tribunal, con voz pero sen voto, un representante da Deputación Provincial.2.–Os membros do tribunal estarán suxeitos ós supostos de abstención e recusación previstos nos artigos 28 e 29 da Lei 30/1992 citada, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.–O tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do presidente e do secretario.4.–O tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.5.–O tribunal cualificador queda autorizado para resolver as dúbidas que se presenten e tomar os acordos necesarios para a boa orde do proceso selectivo, en todo o non previsto nestas Bases. SÉPTIMA.–SELECCIÓN E DESENVOLVEMENTO DAS PROBAS. SELECCIÓN. A selección realizarase tendo en conta o necesario cumprimento dos principios constitucionais de igualdade, mérito, capacidade e publicidade, promovendo a selección entre os candidatos que cumpran as condicións esixidas na presente convocatoria. A selección realizarase de conformidade co previsto na presente base polo sistema de concurso, con arranxo á seguinte baremo: A) Titulacións: valorarase neste apartado as titulacións académicas relacionadas co traballo a desenvolver e distintas das aportadas como requisito para participar na presente convocatoria. A puntuación máxima neste apartado será de 1,50 puntos. Título de licenciado ou equivalente: 1,50 puntos. Diplomado ou equivalente: 0,75 punto. Título de técnico superior: 0,50 puntos. Acreditarase mediante a presentación de copia compulsada do correspondente título académico. B) Cursos de formación: cursos, seminarios e xornadas relacionados coas actividades e funcións a desenvolver e coñecementos de informática. puntuación máxima a obter no presente apartado será de 2,00 puntos, co seguinte desglose: B.1) Cursos de formación sobre materias directamente relacionadas coas funcións propias da praza: – De 10 a 50 horas: 0,25 puntos. – De máis de 50 horas ata 100 horas: 0,50 puntos. – De máis de 100 horas: 0,75 puntos. A puntuación neste apartado non poderá superar os 1,50 puntos. B.2) Cursos de informática: – De duración inferior a 30 horas: 0,15 puntos. – De 30 horas ou máis: 0,25 puntos. A puntuación neste apartado non poderá superar os 0,50 puntos. A acreditación destes dous apartados (B.1 e B.2) realizarase mediante certificados ou diplomas expedidos polas organismos ou institucións oficiais das administracións públicas ou incluídas nos plans de formación das mesmas. Os cursos, certificacións ou diplomas nos que non consten o número de horas lectivas non se valorarán. C) Cursos oficiais de lingua galega ou validación correspondente, a puntuación máxima neste apartado será 0,50 puntos: CELGA 4 ou equivalente: 0,50 puntos. CELGA 3 ou equivalente: 0,25 puntos. CELGA 2 ou equivalente: 0,15 puntos. Computarase unicamente o de grado superior alegado e só se concederá validez aos cursos e titulacións oficias ou que foran debidamente validados. D) Experiencia laboral, a puntuación máxima a obter no presente apartado será de 1,00 punto. D.1) Por servizos prestados na Administración local, en posto de igual ou similar natureza: 0,20 puntos por cada mes completo de servizos prestados. Ata un máximo de 0,80 puntos. D.2) Por servizos prestados relacionados co obxecto da convocatoria na empresa privada: 0,05 puntos por cada mes completo de servizos prestados. Ata un máximo de 0,20 puntos. No caso de servizos prestados na Administración Pública: acreditarase mediante certificación de servizos prestados expedida polas autoridades correspondentes da Administración Pública de que se trate e certificado de vida laboral expedido pola Tesourería Xeral da Seguridade Social. No caso de servizos prestados na empresa privada: acreditarase mediante contrato de traballo e certificado de vida laboral expedido pola Tesourería Xeral da Seguridade Social. Non se computarán servizos por períodos inferiores a un mes, considerándose tódolos meses de trinta días. No caso de servizos que non foran prestados a xornada completa procederase a súa prorrata, tomando en conta corenta horas á semana. PUBLICIDADE DO CONCURSO. Os resultados do concurso faranse públicos, mediante a súa inserción no taboleiro de anuncios do Concello, no prazo máximo dun mes desde que finalice o prazo de presentación de instancias. DESEMPATE. No suposto de empate a puntos entre dous ou máis candidatos/as o criterio de contratación será o da persoa que teña mais puntos no apartado A) da presente base (titulacións). OITAVA.–RELACIÓN DE APROBADOS E PROPOSTA DE DESIGNACIÓN.1.–Rematada a cualificación dos aspirantes o tribunal formará a relación de aprobados pola orde de puntuación final obtida, non podendo rebasar estes o número de prazas convocadas e faraa pública no taboleiro de anuncios do Concello.2.–De acordo coa relación, elevarase ao Sr. alcalde, ademais da acta da sesión, a proposta de designación do aspirante aprobado.3.–Na acta da sesión, incluirase unha relación dos aspirantes que non foran incluídos na relación de aprobados e proposta de designación, co fin de que, no caso de que as persoa/s seleccionada/s non reunise/n os requisitos necesarios para a contratación poderá/n ser substituída/s pola seguinte da relación do proceso selectivo, situación que sucederá igual no caso de ser necesario cubrir algunha praza por razóns de baixa, enfermidade, etc., utilizando para iso a modalidade de contratación laboral apropiada para cada caso. Cando un dos aspirantes incluídos na lista fose chamado para ocupar un posto, ao rematar período de contratación recuperará o seu lugar inicial na mesma, de xeito que poderá ser chamado para unha nova contratación. NOVENA.–PRESENTACIÓN DE DOCUMENTACIÓN.1.–O aspirante proposto presentará na Secretaría do Concello, no prazo de 3 días hábiles, contados a partir da publicación no taboleiro de anuncios do Concello da relación de aprobados, os documentos seguintes: a) Fotocopia compulsada do documento nacional de identidade. b) Informe médico de non padecer enfermidade ou eiva física que impida o normal desenvolvemento das funcións correspondentes á praza á que optou, ou que non lle impida o desenvolvemento dunha actividade laboral normal. c) Declaración xurada de non ter sido separado, mediante expediente disciplinario, de ningunha administración pública nin acharse inhabilitado para o exercicio das función públicas. d) Declaración xurada de non estar incurso en ningunha das causas de incapacidade específica conforme á normativa vixente. e) Declaración xurada de non incorrer en ningún dos supostos de incompatibilidade establecidos na lexislación sobor da materia. f) Se o aspirante fixo valer a súa condición de persoa con minusvalía, deberá acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente.2.–A non presentación dentro do prazo fixado da documentación sinalada na presente base, agás nos casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, dará lugar á invalidez das actuacións do aspirante, e xa que logo, a nulidade dos actos do tribunal en relación co aspirante e a imposibilidade de efectuar a súa contratación, sen prexuízo da esixencia das responsabilidades nas que puidese ter incorrido. Neste caso, a proposta considerarase feita a prol do aspirante que, segundo á orde de puntuación obtida, teñan cabida no número de postos convocados; todo elo como consecuencia da citada anulación. DÉCIMA.–DESIGNACIÓN E FORMALIZACIÓN DO CONTRATO.1.–Presentada a documentación polo interesado, e sendo a mesma conforme, o Sr. alcalde procederá á designación do aspirante seleccionado e procederá á formalización do correspondente contratos laboral.2.–Mentres non se formalice o contrato e non se incorpore ao posto de traballo, o aspirante non terá dereito a percepción económica de ningunha clase.3.–Quen sen causa xustificada non concorrese a formalizar o contrato na data sinalada, perderá tódolos dereitos derivados da superación das probas selectivas. UNDÉCIMA.–INCIDENCIAS.1.–A aprobación das bases da convocatoria e os actos administrativos que se sucedan poderán ser recorridos polos interesados nos casos e do xeito establecido na Lei 30/1992, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.2.–Para o non previsto nestas Bases, será de aplicación a Lei 7/1985, do 2 de abril, o Real decreto lexislativo 781/86, do 18 de abril, e o Real decreto 896/1991, do 7 de xuño, o Real decreto 364/1995, do 10 de marzo, Lei 7/2007, do 12 de abril, que aproba o Estatuto Básico do Empregado Público e a normativa laboral de aplicación. NORMAS FINAIS. Primeira. –Todos os actos administrativos derivados desta convocatoria, así como da actuación do tribunal, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante. Segunda. –Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso-Administrativo, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que considere procedente. ANEXO MODELO DE SOLICITUDE PARA CONTRATACIÓN LABORAL TEMPORAL 1. Categoría profesional a que se opta: 2. Datos e circunstancias persoais: – Apelidos y nome: – Dirección: – Concello de residencia: – Teléfono: – Lugar e data de nacemento: –D. N. I.: – N.º de afiliación á Seguridade Social: 3. Datos académicos: – Titulacións: – Cursos: 4. Experiencia profesional: – Posto de traballo: – Categoría: – Data de inicio e final da relación profesional: En., a. de. 201. Sinatura do solicitante AO ILMO. SR. ALCALDE DO CONCELLO DE CAMARIÑAS Camariñas, a 4 de setembro de 2013. A alcaldesa en funcións (Por delegación) Asdo.: Sandra Insua Rial